Foto: AFP 2018 / Frederick Florin Indoneziyaning Lombok orolida 6,9 magnitudali zilzila qayd qilindi. Bu haqda Yevropa-O‘rta yer dengizi seysmologiya markazi (EMSC) ma’lum qildi. Zilzila Toshkent vaqti bilan soat 19.56da qayd qilingan. Uning o‘chog‘i 10 km chuqurlikda bo‘lgan. Orolda ertalab ham 6,3 magnitudali zilzila qayd qilingan. 5 avgustda Lombokdan shimolda 7 magnitudali zilzila yuz bergandi. Uning oqibatida 436 kishi halok bo‘lgan.